นายกรัฐมนตรี ประชุม ศบค.รับฟังผลปฎิบัติงาน หลังประกาศสถานการณ์ฉุกเฉินเพื่อแก้ปัญหาการแพร่ระบาดจากไวรัสโควิด -19 วันที่สอง
นายกรัฐมนตรี ประชุม ศบค.รับฟังผลปฎิบัติงาน หลังประกาศสถานการณ์ฉุกเฉินเพื่อแก้ปัญหาการแพร่ระบาดจากไวรัสโควิด -19 วันที่สอง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ที่ตึกสันติไมตรีทำเนียบรัฐบาล โดยมีผู้บัญชาการทหารสูงสุด ปลัดกระทรวงสาธารณสุข ปลัดกระทรวงพาณิชย์ กระทรวงการต่างประเทศ กระทรวงมหาดไทย สำนักปลัดสำนักนายกรัฐมนตรี พร้อมผู้เกี่ยวข้องเข้าประชุมตามกลุ่มงาน ศบค. ในวันนี้ ผู้อำนวยการ ศบค. ได้รับทราบรายงานการติดตามงาน ทั้งในด้านสาธารณสุข  ด้านการควบคุมสินค้าและเวชภัณฑ์ ด้านการต่างประเทศ และช่วยเหลือคนไทยในต่างประเทศ การแก้ไขสถานการณ์ด้านความมั่นคง การปราบปรามอาชญากรรมทุกประเภท และภาพรวมหลังประกาศ พ.ร.ก.ฉุกเฉิน มีผลบังคับใช้เข้าวันที่สองนายกรัฐมนตรี กล่าวว่า ก่อนการประชุม ว่าเป็นการประชุมกับฝ่ายปฎิบัติ เพื่อปรับให้รูปแบบการทำงานรวดเร็วขึ้นและนำไปสู่การปฏิบัติที่แท้จริง ทั้งสั่งการให้นายวิษณุ เครืองาม รองนายกรัฐมนตรี เข้าประชุมด้วยทุกครั้ง เพราะมีประเด็นที่เกี่ยวข้องกับข้อกฎหมายและ แนวทางปฏิบัติเพิ่มเติม รวมทั้งตัวแทนจากกระทรวงการคลัง ต้องเข้าร่วมด้วย เพราะมีเรื่องที่เกี่ยวข้องกับการใช้จ่ายงบประมาณ เพื่อจะได้รับทราบแนวปฏิบัติ